Publikum er med til at skabe kunsten på Just Use It! - en eksklusiv international kunstudstilling i Aalborg Fra fredag den 15. juni til og med søndag den 26. august kan man opleve en noget anderledes kunstudstilling på Nordjyllands Kunstmuseum, hvor det ikke er tilstrækkeligt blot at kigge på de udstillede værker. Som udstillingens titel, Just Use It!, opfordrer til skal værkerne bruges, for at de kan opleves. Det gælder ikke mindst værket Loving Family af Dieter Buchhart og Marco Evaristti. Det er skabt specifikt til udstillingen. I installation, Loving Family, skal publikum vælge hvilken af ballonerne med påskrifter som mor, far, søster og bror, de sigter den ladte softairgun efter. Yoko Onos ønsketræ, Wish Tree, vokser sig stort, når publikum vedhæfter små papirlapper med deres ønsker på. Udstillingen omfatter otte internationale og danske kunstnere.
Anderledes kunstudstilling i Aalborg